Diari Oficial de la Generalitat Valenciana


Sumari del DOGV 9962, del 22-10-2024 (2024/10804)

RESOLUCIÓ de 30 de setembre de 2024, per la qual es publiquen els projectes d'investigació de tesi a finançar i el nomenament de tutors de la Generalitat de la convocatòria 2023 de les subvencions per al foment de la formació, la investigació i la transferència de coneixement entre el sistema universitari valencià i l'Administració pública valenciana en l'àmbit de l'economia pública.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9962

Data del DOGV
:   22-10-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/10095

CVE
:   FZEC-A-1530-54686

Data del document
:   30-09-2024

Organisme emissor
:   Conselleria d'Hisenda, Economia i Administració Pública

Tipus de document
:   Resolució

Anàlisi jurídica

 Descriptors 

:   * Conselleria d'Hisenda, Economia i Administració Pública

Mitjançant l'Orde 2/2021, de 5 de febrer (DOGV 9021, de 16.02.2021), de la Conselleria d'Hisenda i Model Econòmic, modificada per l'Orde 2/2023, de 14 de març (DOGV 9560, de 23.03.2023), de la Conselleria d'Hisenda i Model Econòmic, s'establixen les bases reguladores per a la concessió de subvencions per al foment de la formació, la investigació i la transferència de coneixement entre el sistema universitari valencià i l'Administració pública valenciana en l'àmbit de l'economia pública.

En aplicació d'estes bases reguladores, mitjançant la Resolució de 9 de maig de 2024 (DOGV 9850, de 16.05.2024), de la Conselleria d'Hisenda, Economia i Administració Pública, es van convocar per a l'exercici 2024 les subvencions per al foment de la formació, la investigació i la transferència de coneixement entre el sistema universitari valencià i l'Administració pública valenciana en l'àmbit de l'economia pública (DOGV 9850, de 16.05.2024).

Per Resolució de 5 d'agost de 2024 (DOGV 9919, de 21.08.2024), de la Conselleria d'Hisenda, Economia i Administració Pública, es van concedir les subvencions de la convocatòria 2024 a la Universitat d'Alacant, amb dos projectes de tesis a finançar, i a la Universitat de València, amb un projecte de tesi a finançar (DOGV 9919, de 21.08.2024).

Tal com establix la Resolució de 9 de maig de 2024, dins del termini de 15 dies naturals des de la publicació de la resolució de concessió en la seu electrònica de la Generalitat, les universitats beneficiàries d'estes subvencions han presentat una proposta de projectes d'investigació de tesis doctorals a finançar i que s'ajusten a les àrees prioritàries establides en la convocatòria.

A este efecte, la Universitat d'Alacant va presentar el 9 de setembre de 2024 una proposta ordenada amb quatre projectes d'investigació de tesis doctorals, mentres que la Universitat de València va presentar el 10 de setembre de 2024 una proposta ordenada amb dos projectes d'investigació de tesis doctorals.

Després de l'anàlisi de les propostes de projectes presentades i tenint en compte la viabilitat d'estos, i també l'existència de tutors disponibles en la Generalitat, la Subdirecció General de Finançament ha emés, amb data 26 de setembre de 2024, una proposta de resolució sobre els projectes d'investigació de tesi a finançar en la convocatòria 2024 i sobre el nomenament dels tutors de la Generalitat.

Per a dictar la present resolució és competent este òrgan administratiu, en virtut de les funcions establides en l'apartat setze de la Resolució de 9 de maig de 2024 (DOGV 9850, de 16.05.2024), de la Conselleria d'Hisenda i Model Econòmic, per la qual es convoquen per a l'exercici 2024 les subvencions per al foment de la formació, la investigació i la transferència de coneixement entre el sistema universitari valencià i l'Administració pública valenciana en l'àmbit de l'economia pública (DOGV 9850, de 16.05.2024), i de conformitat amb l'article 19 de l'Orde 2/2021, de 5 de febrer, de la Conselleria d'Hisenda i Model Econòmic, i fent ús de la delegació conferida, dicte la següent:

RESOLC

*Primer. Projectes de tesis a finançar*

|  |  |  |  |
| --- | --- | --- | --- |
| *Expedient* | *Entitat beneficiària* | *Projectes de tesis a finançar* | *Directors/Tutors de la Universitat* |
| HIUNPU/2024/02 | Universitat d'Alacant | 1. Impacte econòmic i laboral de la migració en les comunitats autònomes d'Espanya | Directora i tutora de tesi: Carmen Vediá  Codirector de tesi: |
| 2. Política econòmica i vivenda | Director i tutor de tesi: Iván Payá Sastre  Codirector de tesi: |
| HIUNPU/2024/01 | Universitat de València | 3. Generació de dades per a micro simulació d'impostos i prestacions de la Comunitat Valenciana. Adaptació del simulador EUROMOD a polítiques públiques autonòmiques | Director i tutor de tesi: Amadeo Fuenmayor Fernández  Codirector de tesi: |

  

*Segon. Nomenament de tutors de la Generalitat*

De conformitat amb el que s'establix en l'apartat 3 de l'article 6 de l'Orde 2/2021, de 5 de febrer, es nomenen els següents tutors, empleats públics de la Generalitat, que assessoraran i actuaran com a guia i enllaç en l'àmbit de la Generalitat:

– Miquel Àngel Aparici Gayón, cap del Servici d'Anàlisi del Mercat de Treball i les Relacions Laborals de la Conselleria d'Educació, Universitats i Ocupació, per al projecte de la Universitat d'Alacant «Impacte econòmic i laboral de la migració en les comunitats autònomes d'Espanya».

– Valentín Mateos Mañas, subdirector general de Vivenda de la Conselleria de Servicis Socials, Igualtat i Vivenda, per al projecte de la Universitat d'Alacant «Política econòmica i vivenda».

– Juan Usach Domingo, cap del Servici de Foment, Difusió i Transferència de la Investigació en Economia Pública, de la Conselleria d'Hisenda, Economia i Administració Pública, per al projecte de la Universitat de València «Generació de dades per a micro simulació d'impostos i prestacions de la Comunitat Valenciana. Adaptació del simulador EUROMOD a polítiques públiques autonòmiques».

*Tercer. Publicació i notificació*

Ordenar la publicació d'esta resolució en la seu electrònica de la Generalitat, en <https://sede.gva.es/>. En virtut del que es preveu en l'article 45 de la Llei 39/2015, d'1 d'octubre, del procediment administratiu comú de les administracions públiques, està publicació produirà tots els efectes de notificació practicada.

*Quart. Recursos*

De conformitat amb el que s'establix en els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa, contra esta resolució, que posa fi a la via administrativa, es podrà interposar un recurs potestatiu de reposició o bé plantejar directament un recurs contenciós administratiu, en els terminis i davant els òrgans que s'indiquen a continuació:

a) El recurs de reposició haurà d'interposar-se davant l'òrgan que va dictar l'acte en el termini d'un mes a comptar de l'endemà de la publicació d’esta resolució.

b) El recurs contenciós administratiu haurà de plantejar-se davant el Tribunal Superior de Justícia de la Comunitat Valenciana en el termini de dos mesos a comptar de l'endemà de la publicació d’esta resolució.

  

València, 30 de setembre de 2024

(per delegació, Resolució de 08.06.2022, DOGV 9360, de 13.06.2022)

Nicolás Jannone Bellot

Director general de Finançament